એક તરફ ઓછા વરસાદથી અત્‍યારથી પીવાના પાણી માટે ગ્રામ્‍ય વિસ્‍તારના લોકો બેડાઓ લઈને હાડમારી ભોગવતા નજરે પડે છે. અમરેલી જિલ્‍લાના 11 તાલુકા મથકોના ગામડાઓમાં પીવાના પાણી સાથે પશુઓ માટે પાણીની સમસ્‍યા મોં ફાડીને સામે દેખાઈ રહી છે. ગામડે ગામડે હાલ પીવાના પાણી માટે ટળવળતી મહિલાઓ એક બેડા પાણી માટે વલખા મારી રહી છે. ત્‍યારે અમરેલી જિલ્‍લામાં પીવાના પાણી માટે જિલ્‍લા વહીવટી તંત્ર દ્વારા 9 કરોડ 90 લાખનો પ્‍લાન તૈયાર કર્યો છે. પણ હાલ તો આખો શિયાળોકાઢવો મુશ્‍કેલ હોવાનું અમરેલી તાલુકાના વડેરાના સરપંચ ભરત પટેલ જણાવી રહયા છે.